**TEHNISKĀ SPECIFIKĀCIJA**

**cenu aptaujai *„******Elektroinstalācijas (t.sk., zemējuma un zibensaizsardzības ierīces) pārbaude objektos 1.Trolejbusu parkā, Ganību dambī 32, Rīgā un Maksas autostāvvietās, Rīgā”***

* *Pasūtītājs* **–** Rīgas pašvaldības SIA „Rīgas satiksme”.
* *CPV kods:* 50710000-5 – Ēku elektrotehnisko un mehānisko iekārtu remonta un uzturēšanas pakalpojumi.
* *Pakalpojuma apraksts*

Pasūtītāja valdījumā esošajos objektos, t.i., *1.Trolejbusu parkā, Ganību dambī 32, Rīgā* (zemes vienības kadastra apzīmējums [01000140114](https://www.kadastrs.lv/parcels/4900000926?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property)) un *Maksas autostāvvietās, Rīgā*, esošo elektroniskās kontroles iekārtu (turpmāk – EKI) pēcuzskaites kabeļu līniju elektroinstalācijas (t.sk., zemējuma un zibensaizsardzības ierīces) pārbaude.

Darba apjoms objektā *1.Trolejbusu parkā, Ganību dambī 32, Rīgā* ir norādīts 1.pielikumā.

EKI sarakstu *Maksas autostāvietām, Rīgā* skatīt 2.pielikumā.

* *Pakalpojuma saturs*
1. Novērtēt Pasūtītāja valdījumā esošajos infrastruktūras objektos izbūvēto elektroinstalācijas, zemējuma un zibensaizsardzības sistēmu kopumā atbilstību spēkā esošajiem ekspluatācijas, elektrodrošības un ugunsdrošības normatīvajiem aktiem.
2. Par pārbaudes rezultātiem noformēt elektroinstalācijas izolācijas pretestības mērījumu, elektroiekārtu, zemējuma ierīces un zemējumvada nepārtrauktības pretestības un zibensaizsardzības sistēmas pārbaudes aktu, elektroinstalācijas kontaktsavienojumu pārbaudes aktu, kā arī apstiprinātus atzinumus par pilnas elektriskās pretestības mērījumiem cilpai „fāze – nulle”.
3. Veikt esošo elektrisko slēgumu principiālo shēmu ar uzrādītiem elektroenerģijas skaitītājiem, maģistrālo līniju shēmas un lokālo sadalņu vienlīniju izpildshēmu aktualizēšanu vai izstrādāšanu.
4. Shēmām jābūt ielaminētām un ielīmētām sadalēs.
5. Visus sadaļņu elementus nomarķēt atbilstoši shēmai.
6. Veicot darbu nodošanas – pieņemšanas procedūru, sastādīt Pieņemšanas – nodošanas aktu, sagatavot un iesniegt izpilddokumentāciju atbilstoši 19.04.2016. Ministru kabineta noteikumu Nr. 238 „Ugunsdrošības noteikumi” 6. un 7.pielikumiem, ar visiem pārbaudes aktos minētajiem pievienojamajiem dokumentiem. Specifiskos gadījumos papildināt pārbaudes aktus ar nepieciešamo informāciju.
7. Atsevišķos gadījumos darbus veikt pēc plkst. 17.00 un brīvdienās.
8. Apsekojumu un mērījumu laikā nodrošināt lietotāju funkcionālā darbība (pagaidu pieslēgums) un paredzēt darba organizācijas pasākumus atbilstoši spēkā esošiem normatīviem.
9. Nodrošināt darba vietas norobežošanu, drošas darba vides nodrošināšanu, visus darbus veikt saskaņā ar drošības tehnikas, tehniskās ekspluatācijas un drošas elektroizbūves noteikumiem.
10. Pretendents pats ir atbildīgs par spēkā esošo darbu drošības, ugunsdrošības noteikumu un uzņēmuma iekšējās kārtības noteikumu ievērošanu objektā/-os.
11. Pēc darbu veikšanas sakopt darba vietu, savākt visus darba procesā radušos būvgružus un nodrošināt to utilizāciju.
12. Pretendentam jābūt reģistrētam atbilstoši attiecīgās valsts normatīvo aktu prasībām.
13. Elektrotehnisko mērījumu darbos iesaistītajiem darbiniekiem ir jābūt derīgiem sertifikātiem un elektrodrošības apliecībām.
14. Veikt darbus ar savu kvalificētu darbaspēku, tehniku, darbarīkiem un materiāliem, kuriem ir stabilas elektriskās īpašības un tās nodrošina augstu rādītāju precizitāti.

Visām Pretendenta izmantotajām mērierīcēm, darba instrumentiem, darba aprīkojumam ir jābūt ar CE marķējumu, verificētām ar derīgiem kalibrēšanas sertifikātiem un jāatbilst spēkā esošo normatīvo aktu prasībām.

1. Pārbaudes aktus izstrādāt vienā eksemplārā drukātā veidā, kā arī elektroniskā veidā kompaktdiskā, kurā jābūt ieskanētam pilnam protokolam *Pdf.* formātā. Protokola sākumā jāpievieno satura rādītājs. Protokola lapām ir jābūt secīgi sanumurētām un to numuriem jāatbilst pievienotajam satura rādītājam. Elektriskās shēmas jāiesniedz *AutoCAD* vai *VISIO* formātā.

Pārbaudes aktos iekļautajiem dokumentiem un to noformējumam jāatbilst Dokumentu juridiskā spēka likumam un 04.09.2018. Ministru kabineta noteikumiem Nr. 558 „Dokumentu izstrādāšanas un noformēšanas kārtība”.

1. Pārbaudes rezultātā objektam nodarītie bojājumi vai arī citi zaudējumi, kas radušies Pretendenta darbības vai bezdarbības rezultātā, Pretendentam jānovērš par saviem līdzekļiem.
2. Informācija par objektu elektroietaišu pievienojuma vietām un sadales operatoriem, kā arī objekta *1.Trolejbusu parka, Ganību dambis 32, Rīga* novietnes plāns, Pretendentam tiks izsniegta pēc līguma parakstīšanas.
3. Pretendentam 10 (desmit) darba dienu laikā pēc līguma parakstīšanas, pirms darbu uzsākšanas jāiesniedz darbu veikšanas grafiks, kas ietver sevī: objektu apsekošanu un izpēti, mērījumu veikšanu, shēmu izstrāde, tehniskās dokumentācijas sagatavošanu un nodošanu Pasūtītājam. Jāizstrādā kopīgs laika grafiks visiem objektiem.
* *Līguma paredzētais termiņš:* 1 (viens) gads no līguma noslēgšanas brīža.
* *Darbu izpildes termiņš:* 5 (pieci) mēneši no līguma noslēgšanas brīža.
* *Piedāvājumu vērtēšana*

**Finanšu piedāvājums jāsagatavo atbilstoši pievienotajai pieteikuma un piedāvājuma formai.**

**Finanšu piedāvājumu sagatavošanai pretendentam pēc pieprasījuma tiks nodrošināta iespēja veikt objektu apsekošanu.**

Iesniegtie piedāvājumi tiek vērtēti, vadoties no pretendentu sniegtās informācijas par Pakalpojuma izmaksām, un līguma slēgšanas tiesības tiks piešķirtas pretendentam, kurš piedāvāja zemāko cenu.

Pretendentam jāapliecina savas iespējas nodrošināt pieprasīto Pakalpojumu atbilstoši Pasūtītāja prasībām.